เนื่องจากการรักษาทางทันตกรรมจัดฟัน เป็นการรักษาที่จะต้องมีการวางแผนการรักษารวมถึงรายละเอียดขั้นตอนการรักษาตั้งแต่ต้นจนจบ ซึ่งการวางแผนการรักษานี้ก็จะขึ้นอยู่กับประสบการณ์ของทันตแพทย์ผู้ให้การรักษาและรูปแบบการสบฟันตั้งต้นของคนไข้เอง ดังนั้น หากต้องการย้ายเคส มารับการรักษาที่เดนทัลบัดดี้คลินิกของเรา ทางคุณหมอจะขอให้คนไข้นำโมเดล รูปถ่าย และฟิล์มตั้งต้นก่อนการรักษามาให้ และตรวจในช่องปากอีกครั้ง เพื่อวางแผนการรักษาขั้นต่อไปค่ะ แต่ประเด็นสำคัญคือ หากแผนการรักษาไม่ถูกต้องตั้งแต่แรก ผลการรักษาตอนสุดท้ายก็อาจจะไม่เป๊ะอย่างที่ควรจะเป็นค่ะ